Smulkiadantis eukaliptas

Eucalyptus sp. aff. nitens (Erinundra)

Smulkiadantis eukaliptas (Eucalyptus denticulata) – magnolijūnų (Magnoliophyta) skyriaus, mirtinių (Myrtaceae) šeimos, eukaliptų (Eucalyptus) genties rūšis.

 Taksonomija ir pavadinimas 
Labai artima žvilgiajam eukaliptui (Eucalyptus nitens) rūšis, iki 1991 m. buvo laikoma žvilgųjų eukaliptų populiacijos dalimitrusttrees.org.au / Shining Gum.

Smulkiadantį eukaliptą pirmą kartą aprašė Ian Cook ir Pauline Ladiges 1991 m., iš Erinandros nacionaliniame parke (Errinundra National Park) surinktų ir gautų iš Kevin Thiele ir Suzanne Prober rūšies lapų pavyzdžiųbiodiversity.org.au / Eucalyptus denticulata I.O.Cook & Ladiges (The Australian Plant Name Index (APNI)). Rūšies aprašymas buvo paskelbtas periodiniame Australijos mokslo žurnale – Australian Systematic Botanypublish.csiro.au / Australian Systematic Botany.

Rūšies mokslinis pavadinimas (denticulata) lotynų kalba reiškia „su mažais dantukais“, kas apibūdina lapo kraštą su nežymiomis antaugomis. Tokie gruoblėti su ‘dantukais’ lapų pakraščiai, galbūt, yra kažkokia susiformavusi savigynos forma prieš žolėdžius gyvūnuspublish.csiro.au / Anatomy of Leaf-Margin Lenticels in Eucalyptus denticulata and Three Other Eucalypts | PG Neish, AN Drinnan and PY Ladiges, Australian Journal of Botany 43(2) 211–221. Published: 1995.

 Paplitimas 
Smulkiadančiai eukaliptai savaime auga Australijos žemyno pietryčiuose, tai yra, Australijos Viktorijos valstijos rytuose ir Naujojo Pietų Velso pietryčiuose, palyginus labai nedideliame, apie 144 km² plote. Naujajame Pietų Velse į pietus nuo Bombalos, o Viktorijos valstijoje – Rytų Gipslande besitęsiančiuose kalnagūbriuose, įskaitant Erinandros plokščiakalnį (Errinundra Plateau) ir Kėjaus kalną (Mount Kaye)vicflora.rbg.vic.gov.au / Eucalyptus denticulata I.Cook & P.Ladiges Shining Gum.

Jų augavietės – drėgnųjų ir lietaus miškų pakraščiuose ant derlingo dirvožemio.

 Apibūdinimas 
Tai visžaliai lapuočiai miško medžiai.

Kamienas lygus, baltos, balsvos, žalsvos arba šviesiai pilkšvai rudos spalvos, su šiurkštoka, sueižėjusia ir besilupiančia netoli jo pagrindo žieve. Atsilupusios, pailgos žievės juostos dažnai kabo ant aukštesnių šakų. Kamieno apačioje, sąlytyje su žeme neformuoja kamieno gaubtelio. Lapkotis trumpas, 1,5–3,1 cm; lapai blizgančiai žali abiejose pusėse, lancetiški ir lancetiškai smaigališki, 13–25 cm ilgio, 1,4–2,5 cm pločiokeyserver.lucidcentral.org / Eucalyptus denticulata. Senesni lapai ant lapkočio išsidėstę pražanginiu būdu.

Smulkiadančiai eukaliptai įprastai užauga iki 35–60 m aukščio, bet kartais pasitaiko iki 90 m aukščio medžiųplantnet.rbgsyd.nsw.gov.au / Eucalyptus denticulata I.O.Cook & Ladiges (NEW SOUTH WALES FLORA ONLINE).

 Taip pat skaityti 
 Eukaliptų genties rūšys
 Australijos žemyno aukščiausios medžių rūšys
 Planetos aukščiausios medžių rūšys

 Šaltiniai 

 Nuorodos 
 theplantlist.org / Eucalyptus denticulata I.O.Cook & Ladiges  | Anglų k.
 plantsoftheworldonline.org / Eucalyptus denticulata I.O.Cook & Ladiges | Anglų k.
 heritage.vic.gov.au / Eucalyptus denticulata | Anglų k.

 Galerija 

Kategorija:Mirtiniai
Kategorija:Medžiai ir krūmai